શહેરના રૈયાધાર મફતિયાપરામાં રહેતા અને વોકહાર્ટ હોસ્પિટલમાં નોકરી કરતા જીતેન્દ્રભાઈ ઉર્ફે જીતુ જયંતીભાઈ ચૌહાણ નામના યુવકે યુનિવર્સીટી પોલીસ સ્ટેશનમાં નોંધાવેલી ફરિયાદમાં જણાવ્યું હતું કે પાડોશમાં રહેતા તેના નાનાભાઈને આ જ વિસ્તારમાં પડ્યા પાથર્યા રહેતા અને દારૂ વેચવા સહિતના તમામ ગોરખ ધંધા કરતા ઘોઘી વજુભાઇ, લાલો, અરવિંદ ઉર્ફે ડબો મુછડીયા સાથે માથાકૂટ થઇ હતી મારામારીના આ કેસ અંગે 20 દિવસ પૂર્વે તેના ભાઈએ ફરિયાદ નોંધાવી હતી જેનો ખાર રાખી ગઈકાલે બપોરે 12 વાગ્યે જીતેન્દ્ર પોતાના ઘરેથી બાઈક લઈને કામ સબબ રામાપીર ચોકડી પાસે જતો હતો ત્યારે ઘોઘી, લાલો, અરવિંદ અને એક અજાણ્યા શખ્સે જીતેન્દ્રના બાઇકને રસ્તામાં આંતરી તે કેમ મારા વિરુદ્ધ પોલીસ ફરિયાદ કરી છે તેમ કહી ગાળો ભાંડી ઝઘડો કરી ઢીકાપાટુનો માર મારતા મારતા તેને છેક ઘર સુધી લઇ ગયા હતા ભરબપોરે યુવકને માર મારતા હોવા છતાં કોઈ વચ્ચે બચાવવા પડ્યું ન હતું ઘર સુધી ઢસડી જઈ તેનું બાઈક પણ સળગાવી નાખ્યું હતું અને જીતેન્દ્રના ખિસ્સામાંથી રોકડા 20 હજાર લૂંટી લીધા હતા અને ચારેય ભાગી ગયા હતા આ અંગે યુનિવર્સીટી પોલીસ સ્ટેશનમાં ફરિયાદ નોંધાવતા પીએસઆઇ બી જી ડાંગર વધુ તપાસ ચલાવી રહ્યા છે.